|  |  |  |  |  |  |  |  |
| --- | --- | --- | --- | --- | --- | --- | --- |
| **C:\Users\admin\Desktop\MSSRF Logo 2. 2024.png** | **வானிலை சார்ந்த வேளாண் ஆலோசனை அறிக்கை** | | | | | | **IMD_LOGO** |
| இணைந்து வழங்குபவர்கள் | | | | | |
| பிராந்திய வானிலை மையம் சென்னை - இந்திய வானிலைத் துறை | | | | | |
| ம. சா. சுவாமிநாதன் ஆராய்ச்சி நிறுவனம் மற்றும் | | | | | |
| ரெட்டியார்சத்திரம் விதை உற்பத்தியாளர்கள் சங்கம் | | | | | |
| மாவட்டம் : | **சிவகங்கை** | காலம் : | **10/09/2025** | முதல் | **14/09/2025** |
| அறிக்கை எண் : | **072/ 2025** | வெளியீட்டு நாள் : | | **09/09/2025** | |

**சிவகங்கை மாவட்டத்தின் கடந்த வார வானிலை**

பெரும்பாலான பகுதிகளில் அதிகபட்ச வெப்பநிலை 38°-41° செல்சியஸ் ஆகவும், குறைந்தபட்ச வெப்பநிலை 25°-27° செல்சியஸ் ஆகவும் பதிவானது. மேலும் மழை பெறப்பட்டது.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **கடந்தவார வானிலை**  **(04.09.2025 முதல் 08.09.2025)** | | | | | | **அடுத்த ஐந்து நாட்களுக்கான வானிலை முன்னறிவிப்பு –14-09-2025- 08.30 வரை** | | | | | |
| **04/09** | **05/09** | **06/09** | **07/09** | **08/09** | **தேதி** | | **நாள்-1**  **10/09** | **நாள்-2**  **11/09** | **நாள்-3**  **12/09** | **நாள்-4**  **13/09** | **நாள்-5**  **14/09** |
| 0.0 | 0.7 | 8.8 | 25.7 | 2.0 | மழை (மி.மீ) | | 0 | 2 | 3 | 0 | 0 |
| 39 | 41 | 40 | 39 | 38 | அதிக பட்ச வெப்பநிலை (செல்) | | 37 | 36 | 35 | 34 | 34 |
| 27 | 27 | 27 | 25 | 25 | குறைந்த பட்ச வெப்பநிலை (செல்) | | 27 | 26 | 25 | 24 | 24 |
| 4 | 5 | 6 | 5 | 6 | மேக மூட்டம் (ஆக்டா) | | 8 | 8 | 8 | 8 | 8 |
| 49 | 55 | 75 | 64 | 74 | அதிக மற்றும் குறைந்த பட்ச காற்றின் ஈரப்பதம் (சதவீதம்) | | 80 | 80 | 70 | 70 | 70 |
| 32 | 49 | 80 | 84 | 54 | 70 | 70 | 50 | 40 | 40 |
| 17 | 8 | 15 | 11 | 8 | காற்றின் வேகம் (கி.மீ/மணி ) | | 14 | 12 | 8 | 10 | 12 |
| வட  மேற்கு | வட  மேற்கு | தென்  கிழக்கு | வட  கிழக்கு | தெற்கு | காற்றின் திசை | | தெற்கு | தெற்கு | தெற்கு | தெற்கு | தென்  மேற்கு |

குறுஞ்செய்தி :

மாவட்டத்தின் ஒரு சில இடங்களில் செப்டம்பர் 11 மற்றும் 12 தேதி லேசான மழைக்கு வாய்ப்புள்ளது. அதிகபட்ச வெப்பநிலையானது 34°-37° செல்சியஸ் ஆகவும், குறைந்தபட்ச வெப்பநிலையானது 24°-27° செல்சியஸ் ஆகவும் பதிவாகலாம். வானம் மேகமூட்டத்துடன் காணப்படும். மணிக்கு 8 முதல் 14 கி.மீ வேகத்தில், தெற்கு மற்றும் தென்மேற்கு திசைகளிலிருந்து காற்று வீசக்கூடும்.

**பொது ஆலோசனை:**

**பலத்த காற்று எச்சரிக்கை:**

மாவட்டத்தின் ஒருசில பகுதிகளில் வரும் செப்டம்பர் 10, 11 மற்றும் 12 தேதி மணிக்கு  30-40 கி.மீ வேகத்தில் பலத்த காற்று வீசும் என எதிர்பார்க்கப்படுவதால் விவசாயிகள்  வாழை மரங்களுக்கு முட்டு கொடுத்தல்,  பப்பாளி,  முருங்கை பயிர்களுக்கு மண் அனைத்தல், கரும்பு பயிருக்கு விட்டம் கட்டுதல் போன்ற பாதுகாப்பு நடவடிக்கைகளை மேற்கொள்ளவும்.

கொடி வகை பயிர்பந்தல்களில் துரு பிடித்து பழுதடைந்துள்ள கம்பிகள் மற்றும் தூண்களை கண்டறிந்து சரி செய்யவும். போதுமான முட்டுகளை கொடுக்கவும்.

**இடி மின்னல் எச்சரிக்கை:**

மாவட்டத்தின் ஒரு சில பகுதிகளில் செப்டம்பர் 10, 11 மற்றும் 12 தேதி இடி மின்னலுக்கான  வாய்ப்பு  உள்ளது. வயல்களில் ஆடுகளை கிடை  அமர்த்துதல் மற்றும் மேய்ச்சலின் போது  போதிய பாதுகாப்பு நடவடிக்கைகளை மேற்கொள்ளவும்.   இந்த காலகட்டத்தில் கால்நடைகளை  மேய்ச்சலுக்கு  வெளியே  அனுப்பாமல், மின்கம்பம் மற்றும்  மரங்களில்  கட்டாமலும்  பாதுகாப்பாக கொட்டகைகளில் கட்டி வைக்கும்படியும்  கேட்டு கொள்ளப்படுகிறார்கள்.

எதிர்பார்க்கப்படும் வானிலைக்கேற்ற வேளாண் ஆலோசனைகள்

முக்கிய பயிர்கள் : **நிலக்கடலை, வெண்டை, கொத்தவரை, கால்நடை.**

**நிலக்கடலை:**

நிலக்கடலை பயிரில் பூவை தக்க வைத்தல் மற்றும் நெற்று நிரப்புதல் தன்மையை அதிகரிக்க, கடலை விதை விதைத்த 35ம் நாள் மற்றும் 45ம் நாள் ஒரு எக்டேருக்கு 5 கிலோ நிலக்கடலை ரிச்சினை 500 லிட்டர் தண்ணீரில் கலந்து இரண்டு தெளிப்பாக தெளிக்க வேண்டும்.

**வெண்டை:**

வெண்டை பயிரில் இலைப்பேன் தாக்குதல் பரவலாக தென்படுகின்றது.

இதனைக் கட்டுப்படுத்த 250 கிராம் இஞ்சி, 250 கிராம் மிளகாய், 250 கிராம் பூண்டு ஆகிய மூன்றையும் அரைத்து அதனை 70லிட்டர் தண்ணீரில் கலந்து கரைசலை தயாரிக்க வேண்டும்.

பின் 10லிட்டர் தண்ணீருக்கு 100மில்லி இஞ்சி, மிளகாய், பூண்டு கரைசல் உடன் 250மில்லி நன்கு புளித்த மோர் மற்றும் 20மில்லி முட்டையின் வெள்ளைக்கரு ஆகியவைகளை கலந்து தெளிக்க வேண்டும்.

**கொத்தவரை:**

கொத்தவரைப் பயிரில் அசுவினி தாக்குதல் பரவலாக தென்படுகின்றது. இவ்வகை இளம் பூச்சிகள் மற்றும் முதிர் பூச்சிகள் இலைகளின் சாற்றை உறிஞ்சும். இதன் காரணமாக செடிகள் வாடும், பூக்கள் வாடி தொங்கும், செடிகளின் வளர்ச்சியும் தடைப்படும்.

இதனைக் கட்டுப்படுத்த 10 லிட்டர் தண்ணீருக்கு 40 கிராம் என்ற அளவில் அசிபேட் உடன் 10 மில்லி ஒட்டுப் பசை கலந்து தெளிக்க வேண்டும்.

**கால்நடை:**

ஆடு வளர்க்கும் விவசாயிகள் ஆடுகள் மற்றும் குட்டிகளின் இறப்பை தவிர்க்க தொண்டை அடைப்பான் நோய்க்கான தடுப்பூசியை பருவமழை காலத்திற்கு முன் போட்டுக் கொள்வது அவசியமாகும்,

இதுவரை ஆடுகளுக்கு தடுப்பூசி போடாதவர்கள் அருகிலுள்ள கால்நடை மருத்துவரை அணுகி தொண்டை அடைப்பான் நோய்க்கான தடுப்பூசியை போட்டுக் கொள்ளவும்.